กรุงไทยขึ้นดอกเบี้ยฝาก-กู้
แบงก์กรุงไทย ขึ้นดอกเบี้ยฝากประจำ 0.15-0.45% เงินกู้ 0.125%พร้อมออกหุ้นกู้ไฮบริด 9 พันล้านบาท
3 ธ.ค. 2553

แบงก์กรุงไทย ขึ้นดอกเบี้ยฝากประจำ 0.15-0.45% เงินกู้ 0.125%พร้อมออกหุ้นกู้ไฮบริด 9 พันล้านบาท
ธนาคารกรุงไทยปรับขึ้นอัตราดอกเบี้ยเงินฝากประจำ 0.15-0.45% และปรับขึ้นอัตราดอกเบี้ยเงินกู้ 0.125% มีผลในวันพรุ่งนี้(4 ธ.ค.)
พร้อมกันนั้น ธนาคารยังจะออกหุ้นกู้ Hybrid วงเงิน 9 พันล้านบาทเพื่อเสนอขายในช่วงกลางเดือน ธ.ค.นี้ โดยเสนอขายเป็นการทั่วไป ทั้งรายย่อย สถาบัน และบริษัทประกันภัย 
สำหรับอัตราดอกเบี้ย ณ ปัจจุบันของ KTB ดอกเบี้ยเงินฝากประจำ 3 เดือน อัตรา 0.90% ต่อปี, ฝากประจำประเภท 6 เดือน และ 12 เดือน อยู่ที่ 1.10.% ต่อปี , ฝากประจำประเภท 24 เดือน อยู่ที่ 1.85% ต่อปี และ เงินฝากประจำ 36 เดือน อยู่ที่ 2.10% ต่อปี 
ส่วนอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) 6.00% อัตราดอกเบี้ยเงินกู้ลูกค้ารายใหญ่ชั้นดี ประเภทเงินเบิกเกินบัญชี (MOR) อยู่ที่ 6.25% และ อัตราดอกเบี้ยเงินกู้ลูกค้ารายย่อยชั้นดี (MRR) อยู่ที่ 6.60%